नई दिल्ली: मलाइका अरोड़ा (Malaika Arora) और अर्जुन कपूर (Arjun Kapoor) की बढ़ती करीबियां इन दिनों सुर्खियों में हैं. मलाइका अरोड़ा और अर्जुन कपूर की दोस्ती को लेकर कई तरह के कयास लगाए जा रहे हैं. हालांकि कई सूत्रों ने दोनों के डेटिंग और जल्द शादी की बात भी कही है. लेकिन मलाइका अरोड़ा (Malaika Arora) और अर्जुन कपूर के संबंधों को लेकर आने वाली इन खबरों में कितनी सच्चाई है यह तो वक्त बताएगा. लेकिन अर्जुन और मलाइका इन दिनों खुलकर एक दूसरे के साथ नजर आ रहे हैं. अर्जुन कपूर (Arjun Kapoor) और मलाइका अरोड़ा (Malaika Arora) का एक वीडियो वायरल हो रहा है जिसमें दोनों डिनर से लौटत नजर आ रहे हैं. मलाइका अरोड़ा अर्जुन कपूर से 12 साल बड़ी हैंं. अर्जुन 33 साल के हैं जबकि मलाइका की उम्र 45 साल है.